*Projekts*

LATVIJAS REPUBLIKAS MINISTRU KABINETS

2015.gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu maksimālo mēneša atlīdzības apmēru**

Izdoti saskaņā ar Publiskas personas kapitāla daļu un kapitālsabiedrību pārvaldības likuma 79.panta ceturto daļu, 112.panta pirmo daļu un 117.panta pirmo daļu

1. Noteikumi nosaka publiskas personas kapitālsabiedrību un publiski privāto kapitālsabiedrību (turpmāk – kapitālsabiedrība) valdes un padomes locekļu maksimālo mēneša atlīdzības apmēru.
2. Noteikumu mērķis ir noteikt atklātu, konkurētspējīgu un motivējošu mēneša atlīdzības sistēmu kapitālsabiedrību valdes un padomes locekļiem, lai veicinātu kapitālsabiedrību ilgtermiņu finanšu un nefinanšu mērķu sasniegšanu.
3. Lai noteiktu kapitālsabiedrības valdes locekļu un padomes locekļu mēneša atlīdzību kapitālsabiedrības iedala četrās grupās no zemākās līdz augstākajai:
	1. mazas kapitālsabiedrības;
	2. vidējas kapitālsabiedrības;
	3. lielas kapitālsabiedrības;
	4. īpaši lielas kapitālsabiedrības.
4. Kapitālsabiedrības lielumu raksturo šādi kritēriji:
	1. vidējais darbinieku skaits. To nosaka, saskaitot kapitālsabiedrībā uz darba līguma pamata strādājošos darbiniekus pārskata gada katra mēneša pēdējā datumā un summu dalot ar mēnešu skaitu pārskata gadā (turpmāk – vidējais darbinieku skaits);
	2. finanšu rādītāji:
		1. bilances kopsumma;
		2. neto apgrozījums saskaņā ar pēdējo apstiprināto gada pārskatu (turpmāk – neto apgrozījums).
5. Pieņem, ka jaundibinātai kapitālsabiedrībai līdz pirmā gada pārskata apstiprināšanai šo noteikumu [4](http://m.likumi.lv/doc.php?id=207511#p3).punktā minētie kritēriji ir plānotie kapitālsabiedrības lielumu raksturojošie kritēriji pirmajam pārskata gadam.
6. Reizi gadā pēc gada pārskata apstiprināšanas kapitāla daļu turētājs izvērtē vidējo kapitālsabiedrības darbinieku skaitu un finanšu rādītājus (bilances kopsummu un neto apgrozījumu) un iedala kapitālsabiedrību attiecīgajā grupā:
	1. Mazas kapitālsabiedrības, ja kapitālsabiedrība ir tāda kapitālsabiedrība, kura bilances datumā nepārsniedz vismaz divas no trim šajā daļā minēto kritēriju robežvērtībām:
		1. bilances kopsumma — 4 000 000 *euro*;
		2. neto apgrozījums — 8 000 000 *euro*;
		3. vidējais darbinieku skaits pārskata gadā — 50;
	2. Vidējas kapitālsabiedrības, ja kapitālsabiedrība ir tāda kapitālsabiedrība, kura nav maza kapitālsabiedrība un kura bilances datumā nepārsniedz vismaz divas no trim šajā daļā minēto kritēriju robežvērtībām:

6.2.1. bilances kopsumma — 20 000 000 *euro*;

6.2.2. neto apgrozījums — 40 000 000 *euro*;

6.2.3. vidējais darbinieku skaits pārskata gadā — 250;

6.3. Lielas kapitālsabiedrības, ja kapitālsabiedrība ir tāda kapitālsabiedrība, kura nav maza vai vidēja kapitālsabiedrība un kura bilances datumā nepārsniedz vismaz divas no trim šajā daļā minēto kritēriju robežvērtībām:

6.3.1. bilances kopsumma — 100 000 000 *euro*;

6.3.2. neto apgrozījums — 200 000 000 *euro*;

6.3.3. vidējais darbinieku skaits pārskata gadā — 500;

* 1. Īpaši lielas kapitālsabiedrības, ja kapitālsabiedrība ir tāda kapitālsabiedrība, kura bilances datumā pārsniedz vismaz divas no trim šajā daļā minēto kritēriju robežvērtībām:

6.4.1. bilances kopsumma — 100 000 000 *euro*;

6.4.2. neto apgrozījums — 200 000 000 *euro*;

6.4.3. vidējais darbinieku skaits pārskata gadā — 500.

1. Kapitālsabiedrības valdes priekšsēdētājam nosaka mēneša atlīdzību saskaņā ar šo noteikumu pielikumu, nepārsniedzot tajā norādīto maksimālo mēneša atlīdzības apmēru.
2. Ja kapitālsabiedrības valdes priekšsēdētājs vai valdes loceklis kapitālsabiedrībā pilda arī citus amata pienākumus, tad atlīdzības īpatsvars par valdes priekšsēdētāja vai valdes locekļa amata pienākumu izpildi nav mazāks par 60 procentiem no kopējās atlīdzības kapitālsabiedrībā.
3. Kapitālsabiedrības valdes loceklim nosaka mēneša atlīdzību līdz 90 procentiem no valdes priekšsēdētāja mēneša atlīdzības.
4. Valdes priekšsēdētājam un valdes loceklim nepieciešama dalībnieku (akcionāru) sapulces vai padomes (kurā tā ir izveidota) piekrišana mēneša atlīdzības saņemšanai par citu amata pienākumu izpildi kapitālsabiedrībā, kurā tas ieņem valdes priekšsēdētāja vai valdes locekļa amatu.
5. Kapitālsabiedrības padomes priekšsēdētāja mēneša atlīdzību nosaka līdz 20 procentiem no kapitālsabiedrības valdes priekšsēdētāja mēneša atlīdzības, bet ne mazāku par valstī noteikto minimālo mēneša darba algu.
6. Kapitālsabiedrības padomes priekšsēdētāja vietnieka un padomes locekļa mēneša atlīdzību nosaka līdz 15 procentiem no kapitālsabiedrības valdes priekšsēdētāja mēneša atlīdzības, bet ne mazāku par valstī noteikto minimālo mēneša darba algu.
7. Kapitālsabiedrības dalībnieku (akcionāru) sapulce, vai padome (ja tāda ir izveidota) šo noteikumu pielikuma tabulas 4.ailē norādīto kapitālsabiedrības valdes priekšsēdētāja mēneša atlīdzības maksimālo apmēru pārskata vienu reizi gadā pēc Centrālās statistikas pārvaldes statistikas paziņojuma par valstī strādājošo iepriekšējā gada mēneša vidējās darba samaksas apmēru par attiecīgo gadu publicēšanas, piemērojot šo noteikumu pielikuma tabulas 3.ailē norādīto koeficientu.

Ministru prezidente Laimdota Straujuma

Finanšu ministrs Jānis Reirs

Vīza:

Pārresoru koordinācijas centra vadītājs Pēteris Vilks

15.09.2015. 15.06

660

Solvita Štrāle

67082920, solvita.strale@pkc.mk.gov.lv